Tamagit n tmaziɣt d yidles-ines tettban-d s wudem usrid deg tira n wungal aqbayli, akka am wungal ASKUTI n Saɛdi, ma d unggal n ɛellic TAFRARA awadem yidir i yellan yettnaɣ ɣef tmagit n tmaziɣt yuɣal ufa-d iman-is di lḥebs n barwagiya, ɣef uɣemmer asentalen di tira n wungal aqbayli Salḥi yenna-d : Imura-a semrasen neɣ tmeslayen-d s waṭas deg wungalen-nsen ɣef isental i yecban asuter n tmagit d tutlayt n tmaziɣt.1, Amezruy n tferka yezrin am usemres n kra n wadgen i yecban tigzirin tknariyin d yizekwan n yiwudam am igelliden aya yebda-d akk di tira-nsen ɣef umenuɣ n tmagit amek ara yilli, llan kra n yimura id yettmeslayen ɣef umezruy n lezzayer amiran am umezruy n tegrawla d umussu a ɣelnaw ad d-naf deg ungal n tegrest d wurɣu n Mezdad isemres awadem Waɛli, Salḥi yenna-d : yezmer ad d-yili uwadem d tawelha i umaɣras n Bennay Waɛli.2.